### Beslutningstema

Benjamin Frederiksen, Dansk Folkeparti har fremsendt dette punkt til dagsordenen.

### Sagsfremstilling

Benjamin Frederiksen, Dansk Folkeparti har fremsendt denne tekst:

*400 dage!*

*Jeg indbragte en sag for kommunalbestyrelsen for over et år siden.*

*Sagen vedrørte følgende:*
*I [adresse] er boligområdet nord for [adresse] under stort pres fra boliger, der anvendes som fritidshuse. Dette udvander områdets karakter som parcelhuskvarter, og virker hindrende for naboskabet og foreningslivet i byen. [adresse] er ligeledes under pres, hvor byens boliger i stigende grad ligeledes anvendt som ferieboliger, hvor blandt andet et antal af områdets forhenværende erhvervsbygninger er blevet omdannet til store ferieboliger for +20 gæster.*

*Jeg ønskede derfor, at kommunalbestyrelsen skulle tage stilling til mit ønske om ikke at give flere flexboligtilladelser og indstillede derfor:*

*At der ikke mere gives flexboligtilladelser til boliger beliggende indenfor lokalplan nr. 212, 214, 227 og BPV 3 i [adresse], samt boliger beliggende i byzone i [adresse], At flexboligtilladelser som er givet til boliger beliggende i de ovenfor nævnte områder indenfor de sidste fem år meddeles personlig, således at de bortfalder ved ejerskifte, At boliger beliggende i de ovenfor nævnte områder, som lovligt har været anvendt som fritidsbolig i mere end 5 år, betragtes som fortsat lovlige og kan således meddeles flexboligtilladelse til ejendommen.*

*Min sag blev den 30. maj 2024 behandlet af kommunalbestyrelsen som besluttede, at min sag skulle sendes til behandling i Klima- vækst og udviklingsudvalget.*
*Det skete også. Så vidt så godt.*

*Men, dette udvalg besluttede så den 10. juni 2024, at min sag, sag nr. 5, skulle indgå i en anden sag med nummer 4.*

*Altså min sag var nr. 5, og da de kom til den, besluttede de at den skulle indgå i en sag, som de allerede havde behandlet, nemlig i sag nr. 4, altså lidt med tilbagevirkende kraft.*

*Og i sag nr. 4, som omhandlede bopælspligt i Tønder kommune, havde de besluttet:*

*"Sagen afsluttes, idet der igangsættes et nyt beslutningsgrundlag for mulig anvendelse af boliger, som omfatter hele Tønder Kommune ud fra en helhedsbetragtning, og som tager udgangspunkt i ny/aktuel lovgivning på området."*

*Og så er det jeg spørger? Hvad er der sket siden den 10. juni 2024?*

*Hvad har KVU udvalget lavet med den sag det sidste år?*

### Indstilling Dansk Folkeparti indstiller,

at borgmesteren giver en redegørelse til kommunalbestyrelsen om hvad der er sket med den sag, som KB besluttede skulle sendes til behandling i KVU-udvalget.

### Beslutning

Borgmesteren udarbejder en redegørelse til Kommunalbestyrelsen.